Neuvoston asetus (ETY) N:o 1899/85, annettu 8 päivänä heinäkuuta 1985, villakuoreen kalastuksessa käytettävien verkkojen vähimmäissilmäkoosta Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimusalueen siinä osassa, joka ulottuu tämän yleissopimuksen sopimuspuolten kalastusta koskevaan lainkäyttövaltaan kuuluvien merialueiden ulkopuolelle



Virallinen lehti nro L 179 , 11/07/1985 s. 0002 - 0003

Suomenk. erityispainos Alue 4 Nide 2 s. 0031

Espanjank. erityispainos: Luku 04 Nide 4 s. 0003

Ruotsink. erityispainos Alue 4 Nide 2 s. 0031

Portugalink. erityispainos: Luku 04 Nide 4 s. 0003



NEUVOSTON ASETUS (ETY) N:o 1899/85, annettu 8 päivänä heinäkuuta 1985, villakuoreen kalastuksessa käytettävien verkkojen vähimmäissilmäkoosta Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimusalueen siinä osassa, joka ulottuu tämän yleissopimuksen sopimuspuolten kalastusta koskevaan lainkäyttövaltaan kuuluvien merialueiden ulkopuolelle EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83() ja erityisesti sen 11 artiklan, ottaa huomioon komission ehdotuksen, sekä katsoo, että asetuksen (ETY) N:o 170/83 2 artiklan mukaan neuvoston olisi tarkennettava mainitun asetuksen 1 artiklassa annettujen tavoitteiden toteutumisen edellyttämät säilyttämistoimenpiteet käytettävissä olevien tieteellisten lausuntojen perusteella, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus on hyväksytty päätöksellä 81/608/ETY(); yleissopimus tuli voimaan 17 päivänä maaliskuuta 1982, yleissopimuksen mukaisesti perustettu komissio on hyväksynyt 28 päivänä marraskuuta 1984 villakuoreen kalastuksessa käytettävien verkkojen vähimmäissilmäkokoa koskevan suosituksen yleissopimusalueen siinä osassa, joka ulottuu sopimuspuolten kalastusta koskevaan lainkäyttövaltaan kuuluvien alueiden ulkopuolelle, ja suositus tuli yhteisöä velvoittavaksi 26 päivänä tammikuuta 1985, ja yhteisön on välittömästi toteutettava tarvittavat toimenpiteet suosituksen täytäntöönpanemiseksi yhteisön alusten osalta, ON ANTANUT TÄMÄN ASETUKSEN: 1 artikla Jäsenvaltion lipun alla purjehtivat tai jäsenvaltiossa rekisteröidyt alukset eivät saa käyttää silmäkooltaan alle 16 millimetriä olevia verkkoja villakuoreen kalastukseen yleissopimusalueen siinä osassa, jotka ulottuvat tämän yleissopimuksen sopimuspuolten kalastusta koskevaan lainkäyttövaltaan kuuluvien merialueiden ulkopuolelle. Yleissopimusalue määritellään liitteessä. Aluksen katsotaan harjoittavan villakuoreen kalastusta, jos aluksella olevan villakuoreen määrä on yli 50 prosenttia villakuoreen ja muiden aluksella olevien kalalajien kokonaispainosta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä heinäkuuta 1985. Neuvoston puolesta Puheenjohtaja J. SANTER () EYVL N:o L 24, 27.1.1983, s. 1 () EYVL N:o L 227, 12.8.1981, s. 21 LIITE Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalueeseen (yleissopimuksen 1 artiklan 1 kohta) Yleissopimuksen soveltamisalue sisältää seuraavat vesialueet: a) Atlantin valtameren ja Pohjoisen jäämeren sekä niihin liittyvien vesialueiden osat, jotka sijaitsevat 36. pohjoisen leveysasteen pohjoispuolella sekä 42. läntisen pituusasteen ja 51. itäisen pituusasteen välisellä alueella lukuun ottamatta: i) Itämeren ja Belttien osia, jotka sijaitsevat Hasenore Headia ja Gniben Pointia, Korshagea ja Spodsbiergia sekä Gilbierg Headia ja Kullenia yhdistävien linjojen etelä- ja itäpuolella, ja ii) Välimeren ja siihen liittyvien vesialueiden osia leveyspiirin 36. pohjoisen leveysasteen ja linjan 5°36' läntistä pituutta väliseen leikkauspisteeseen; b) Atlantin valtameren osan, joka sijaitsee 59. pohjoisen leveysasteen pohjoispuolella sekä 44. läntisen pituusasteen ja 42. läntisen pituusasteen välisellä alueella.